b'\n_START_ARTICLE_\nAlpabetong Filipino\n_START_PARAGRAPH_\nAng makabagong alpabetong Filipino (o mas kilal\xc3\xa1 b\xc3\xadlang alpabetong Filipino) ay ang alpabeto ng wikang Filipino, ang pambansang wika ng Pilipinas at isa sa mga opisyal na wika ng bansa kas\xc3\xa1ma ang Ingles. Ang modernong alpabetong Filipino ay binubuo ng 28 titik kab\xc3\xadlang ang 26 titik ng payak ng alpabetong Latino ng ISO, ang \xc3\x91\xc3\xb1 ng wikang Kastila at ang NGng wikang Tagalog. Ito ay isang wikang Awstronesyo. Sa ngayon, ang makabagong alpabetong Filipino ay maaaring gam\xc3\xadtin b\xc3\xadlang alpabeto ng mga katutubong wika sa Pilipinas kas\xc3\xa1ma na ang wikang Tsabakano, isang kreyol g\xc3\xa1ling sa wikang Kastila._NEWLINE_Noong taong 2014, ang Komisyon sa Wikang Filipino ay naglabas ng bagong patnubay para sa ortograpiya na sasagot sa mga d\xc3\xa1ting suliranin ukol sa kung papaano ikakatawan ang mga tunog sa mga pil\xc3\xaeng wika at diyalekto sa Pilipinas.\n_START_SECTION_\nPat\xc3\xadnig\n_START_PARAGRAPH_\nBago ang panahon ng pananakop ng mga Kastila sa Pilipinas, karamihan sa mga wika sa Pilipinas ay tatlong pat\xc3\xadnig /a/ /i/, at /u/. Maraming naidagdag nga mga salita ang mga Kastila at naidagdag ang /e/ at /o/ sa kalayunan. Bagaman, kahit sa kasalukuyan ang /i/ at /e/ at ang /u/ at /o/ ay naiipagpalit-palit.\n_START_SECTION_\nTuldik\n_START_PARAGRAPH_\nMula sa paggawa ng ABAKADA, ipinakilala na ni Lope K. Santos ang mga tuldik. Ito ay ang mga  Pahilis (\xc2\xb4), Paiw\xc3\xa0 (`), at Pakupy\xc3\xa2 (^) na nilalagay sa ibabaw ng mga patinig. Ang tuldik na pahilis (\xc2\xb4) na sumisimbolo sa diin at/o hab\xc3\xa0, ang tuldik na paiwa (`),\xc2\xa0ay sumisimbolo sa impit na tunog at  ang tuldik na pakupya (^) na sumisimbolo sa impit na tunog at diin._NEWLINE_Noong 2015 ang KWF ay nagpakila sa Patuld\xc3\xb3k na E, \xc3\x8b\xc3\xab. Ito ay sumisimbolo sa tunog-schwa na matatagpuan sa maraming katutubong wika sa Pilipinas. Ang isa sa mga ito ay ang M\xc3\xabranaw, na d\xc3\xa1ting binabaybay na Maranaw at Meranaw.'